Pierre de Lasenic

Pierre de Lasenic (iné mená: Peter z Lásenice či Milan, vlastným menom Petr Pavel Kohout; * 17. máj 1900, Brno† 23. jún 1944, Káraný) bol najvýraznejšou postavou českého hermetizmu v období medzi dvoma svetovými vojnami.

 Životopis 
Petr Kohout sa narodil v Brne, ale jeho rodina sa čoskoro presunula do Prahy, takže obchodnú akadémiu vyštudoval už v Prahe. Po maturite narukoval k leteckému pluku do Kbelov a počas svojej vojenskej služby pri letectve dosiahol hodnosť čatára. Začiatkom druhej polovice 20. rokov žil v Chrasti u Chrudimi. V novembri 1929 sa presťahoval do Prahy na Vinohrady k Josefovi Adamírovi, ktorý stál pri počiatkoch českého hermetického hnutia na prelome 19. a 20. storočia a udržiaval úzke kontakty s parížskymi martinistami. Po pobytoch vo Francúzsku, Alžírsku, Egypte, Indii, na Madagaskare a inde sa roku 1937 vrátil do Prahy. Počas svojich zahraničných pobytov sa Lasenic okrem iného podieľal na rekonštrukcii skulptúr chrámu Angkór Vat. V Paríži založil roku 1930 pobočku českej spoločnosti Universalia (Universalia, Loge de France).

Zdá sa, že Lasenicov záujem o hermetizmus vznikol veľmi skoro, preukázateľne už roku 1920 (z jeho vlastnej prednášky na tému Narkotika). Z roku 1926 je známa jeho prihláška do martinistickej lóže Simeon v Prahe (z ktorej však toho istého roku vystúpil a stal sa členom inej lóže toho istého rádu nazvanej Gedeon). Potom sa zaoberal odborom, ktorý môžeme nazvať experimentálnou mágiou. Roku 1937 založil v Prahe hermetickú spoločnosť Horev-klub a martinistickú lóžu Paragawa. Lasenicov záujem sa však vždy sústredil na ezoterizmus starého Egypta. K tejto tematike vydal niekoľko spisov, okrem iného o egyptskom bohovi Hermovi Trismegistovi (ktorého tzv. Smaragdovú dosku preložil do češtiny).

Pierre de Lasenic napísal veľmi rozsiahle literárne dielo, ktorého značná časť je dnes stratená.

 Dielo 

 Monografia a rekonštrukcia tarotových kariet 
 Alchymie, její teorie a prakse, 1936, 1997, 2007
 Astrologie (kosmologie): elementární základy k iniciaci, 1936, 2000, 2020
 Egyptské hieroglyfy a jejich filosofie, 1935 (dve vydania), 1992, 2000
 Hermetická iniciace martinismu, 2011
 Hermetická iniciace universalismu na základě systému rhodostaurotického, 1936, 1937, 1990
 Sexuální magie, 1933 (dve vydania), 1935, 1992, 2014 (úplné vydanie)
 Martinismus (rituál), 1938–1939, vydané iba ako súkromná tlač v knihe Rituály Paragawy a Horev-klubu, 2020
 Orientální láska, 1929, 2009
 Praxe Horev-klubu I., Vodnář, Praha 2018
 Praxe Horev-klubu II. Kniha géniů, Vodnář, Praha 2022
 Tarot, klíč k iniciaci, 1936, 1938–1939, 1994, 2005
 Tarotové karty podle Pierra de Lasenic, 1939 (čiernobiela aj farebná verzia), 1947–1948 (prekres Radima Soukala), 1988 (prekres Petra Osvalda), 2001 (farebná verzia), 2019 (farebná verzia)

 Prednášky a rozhovory 
 Hermes Trismegistos a jeho zasvěcení, 1936, 1991, 2014 (v komplete prednášok), 2016, 2023 (v komplete prednášok)
 Universalismus, 1933, 1990 (v časopise Logos), 1995 (v zborníku Logos), 2014 (v komplete prednášok), 2023 (v komplete prednášok)
 Přednášky pro Universalii a Horev-klub, 2014. Prvé vydanie zachovaných prednášok
 Přednášky pro Eulis-klub, Universalii a Horev-klub, 2023. Úplné vydanie všetkých známych prednášok
 Vladislav Kužel: Hovory s Lasenicem, 1993, 1994, 2015 (úplné vydanie)

 Preklady 
 Johann-Baptist Kerning: Listy o královském umění, 1936 (hektografované vydanie), 1936 (slobodomurárska tlač), 1937, 1938, 1945, 1991, 2009, 2022

 Denníky Horev-klubu (spoluautorstvo) 
 Deník prací s živelnými bytostmi 19391940, nevydané
 Kniha genia Aziela, 19411944, stratené

 Preklady Lasenicového diela do ďalších jazykov 
 A hermetikus beavatás, Hermit könyvkiadó, 2000 (Hermetická iniciácia universalizmu)
 Hermes Trismegistos y su iniciación, b. d. (Hermes Trismegistos a jeho zasvätenie)
 Hermetic Initiation Into Martinism, Vodnář, Praha 2019 (dve vydania). (Hermetická iniciácia martinizmu)
 Iniziazione ermetica nel Martinismo, 2019 (Hermetická iniciácia martinizmu)
 Sexual Mysteries, Vodnář, Praha 2018 (Orientálna láska + Sexuálna mágia)
 The Book of Works, Preklad dostupný online. (Kniha prác.)

Pierre de Lasenic publikoval tiež celý rad odborných článkov v časopisoch Horev, Logos a Medium.

Do bibliografie nie sú zahrnuté články a okrem jednej výnimky ani stratené spisy.

Zdrojom bibliografických údajov je štúdia Lukáša Loužeckého Pierre de Lasenic a jeho dílo. In: de Lasenic, Pierre: Přednášky pro Eulis-klub, Universalii a Horev-klub. Vodnář, Praha 2023, s.7-40.

 Referencie 

 Iné projekty 

 Externé odkazy 
 Digitalizovaná díla Pierra de Lasenic v České digitální knihovně
 Pierre de Lasenic – Petr Kohout, životopis

Kategória:Českí hermetici
Kategória:Martinizmus
Kategória:Okultisti
Kategória:Osobnosti z Brna